**Saistošo noteikumu "­­­­­­­­Grozījumi Liepājas valstspilsētas pašvaldības domes 2022. gada 22. decembra saistošajos noteikumos Nr.24 "Par Liepājas valstspilsētas pašvaldības budžetu 2023. gadam""**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Grozījumi saistošajos noteikumos par 2023. gada pašvaldības budžetu nepieciešami, ņemot vērā Liepājas valstspilsētas pašvaldības Iepirkumu komisijas pabeigtās iepirkuma procedūras un pašvaldības noslēgtos līgumus, Liepājas valstspilsētas pašvaldības domes pieņemtos lēmumus, kā arī, lai nodrošinātu finansējumu pašvaldības uzturēšanas izdevumiem un uz attīstību vērstiem projektiem un pasākumiem.  Grozījumi tiek veikti, pamatojoties uz Pašvaldību likuma 10. panta pirmās daļas 1. punktu, 46. panta ceturto daļu, 48. panta pirmo daļu, likumu "Par pašvaldību budžetiem" un Likumu par budžetu un finanšu vadību. |
| 2. Fiskālā ietekme uz pašvaldības budžetu | **Ieņēmumi:**  ***Pašvaldības saņemtie transferti no valsts budžeta****:*   * par 3 200 *euro* samazināts finansējums projektam "Dažādību veicināšana" (precizēts finansējuma apmērs); * 57 621 *euro* projektam "Smilšu tīrīšanas tehnikas iegāde, Liepājā" ESF finansējuma gala atmaksa; * 121 320 *euro* projektam "Rotaļu laukuma izveide vides kvalitātes uzlabošanai Jūrmalas parkā, Liepājā" ESF finansējuma gala atmaksa.   ***Pašvaldības pamatbudžeta ieņēmumi:***   * par 1 834 774 *euro* palielināts iedzīvotāju ienākuma nodoklis; * par 406 119 *euro* palielināts finansējums ko pašvaldības budžetā saņem kā dotāciju no pašvaldību finanšu izlīdzināšanas fonda; * par 424 915 *euro* palielināts nekustamā īpašuma nodoklis; * 51 778 *euro* ieplānoti ieņēmumi no nodokļiem par pakalpojumiem un precēm; * 24 837 *euro* procentu ieņēmumi par depozītiem, kontu atlikumiem, valsts parāda vērtspapīriem un atlikto maksājumu; * 71 748 *euro* citi dažādi nenodokļu ieņēmumi t.sk. AAS "BTA Baltic Insurance Company" izmaksātā apdrošināšanas atlīdzība par koncertzāli "Pūt, vējiņi!"; * 173 831 euro ieņēmumi no pašvaldības īpašuma iznomāšanas, pārdošanas; * 216 576 *euro* no VARAM, izdevumu segšana, kas radušies nodrošinot atbalstu Ukrainas civiliedzīvotājiem; * 224 387 *euro* atgriezts pašvaldībai projektu līdzfinansējuma/priekšfinansējums; * 104 487 *euro* ieņēmumi no budžeta iestāžu sniegtajiem maksas pakalpojumiem un citiem pašu ieņēmumiem.   **Pašvaldības budžeta svarīgāko izdevumu sadalījums pa funkcionālajām kategorijām:**  ***Vispārējie valdības dienesti:***   * par 140 000 *euro* samazināti projektēšanas darbu izdevumi; * par 4 156 *euro* samazināti pašvaldības budžeta iestāžu darbinieku veselības apdrošināšanas izdevumi – atbilstoši noslēgtajam līgumam; * par 45 214 *euro* samazināti izdevumi pašvaldības īpašuma apdrošināšanai – atbilstoši faktiskajai izpildei; * par 43 000 *euro* samazināts finansējums projektam Mazo un vidējo komercsabiedrību projektu konkursam, atbilstoši faktiskajai izpildei; * par 33 737 *euro* samazināts finansējums projektam "Pašvaldības iedzīvotāju informēšanas un iesaistes veicināšanas rīka izstrāde"; * par 54 947 *euro* samazinātas stipendijas studentiem un rezidentiem; * par 1 500 *euro* palielināts finansējums norēķiniem par citu pašvaldību izglītības iestāžu sniegtajiem pakalpojumiem – atbilstoši noslēgtajiem līgumiem; * par 234 243 *euro* samazināts finansējums pašvaldības Rezerves fondam.   ***Pašvaldības teritoriju un mājokļu apsaimniekošana:***   * par 15 000 *euro* samazināts līdzfinansējums energoefektivitātes pasākumiem daudzdzīvokļu dzīvojamās mājās. Pieteikumi uz līdzfinansējumu bijuši mazāk kā piešķirtais finansējums.   ***Brīvais laiks, sports un kultūra:***   * 7 751 *euro* SIA "Liepājas latviešu biedrības namam" koncertzāles "Pūt, vējiņi!" bojājumu novēršanai.   ***Izglītība:***   * par 1 913 *euro* samazināts līdzfinansējums privātajām pirmsskolas izglītības iestādēm – atbilstoši faktiskajam apmeklējumam; * par 413 *euro* palielināts līdzfinansējums privātajām skolām – atbilstoši faktiskajam apmeklējumam.   ***Sociālā aizsardzība:***   * par 3 200 *euro* samazināts finansējums projektam "Dažādību veicināšana" (precizēts valsts finansējuma apmērs).   ***Akcijas un cita līdzdalība komersantu pašu kapitālā:***   * par 300 000 *euro* samazināts finansējums SIA "Liepājas reģionālā slimnīca", projektam "Infrastruktūras attīstība SIA "Liepājas Reģionālā slimnīca" uzlabojot kardioloģijas, onkoloģijas un bērnu veselības aprūpes pieejamību un kvalitāti Kurzeme" īstenošanai – atbilstoši faktiskajai izpildei.   ***Budžeta līdzekļu atlikums uz gada beigām:***   * pašvaldība kā atlikumu plāno 4 693 011 *euro*.   Pamatbudžeta izdevumi kopā ar finansēšanas daļu samazinās par 1 283 818 *euro*, t. sk. valsts mērķdotācijas un transfertu izdevumi palielinās par 175 110 *euro*, pašvaldības pamatbudžeta izdevumi samazinās par 1 444 040 *euro* un maksas pakalpojumi samazinās par 14 888 *euro*. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sagatavotais budžeta grozījumu projekts nerada tiešu ietekmi uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci. [[1]](#footnote-1) |
| 4. Ietekme uz administratīvajām procedūrām un to izmaksām | Saistošo noteikumu izpildi un kontroli nodrošina Liepājas valstspilsētas pašvaldības iestāde "Liepājas Centrālā administrācija", pamatojoties uz Pašvaldību likuma 48. panta otro daļu. Informācija tiek publicēta Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 5. Ietekme uz pašvaldības funkcijām un cilvēkresursiem | Sagatavotais budžeta grozījumu projekts nerada tiešu ietekmi uz pašvaldības funkcijām un cilvēkresursiem (sk. 1atsauci). |
| 6. Informācija par izpildes nodrošināšanu | Saistošo noteikumu izpildi un kontroli nodrošina Liepājas valstspilsētas pašvaldības iestāde "Liepājas Centrālā administrācija". |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi izstrādāti ar mērķi samērīgi un atbilstoši normatīvajiem aktiem apgūt piešķirtos finanšu līdzekļus institūciju uzturēšanai un pamatdarbības nodrošināšanai kā arī attīstībai. Attīstības budžetā finansējums tiek piešķirts saskaņā ar Liepājas valstspilsētas un Dienvidkurzemes novada attīstības programmu 2022.-2027. gadam. |
| 8. Izstrādes gaitā veiktās konsultācijas ar privātpersonām un institūcijām | Izstrādes gaitā nav veiktas konsultācijas ar privātpersonām un institūcijām (sk. 1atsauci). |

Priekšsēdētājs Gunārs Ansiņš

1. Saskaņā ar Pašvaldību likuma 48. panta ceturto daļu un likuma "Par pašvaldību budžetiem" 17. panta otro daļu vienlaikus ar pašvaldības budžeta grozījumu projektu sagatavo paskaidrojumus, kuros ietver informāciju par grozījumu būtību, skaitlisku informāciju par būtiskākajām izmaiņām ieņēmumu, izdevumu un finansēšanas sadaļās, kā arī citu informāciju, kuru dome atzīst par nepieciešamu. Ievērojot normatīvo aktu prasības visa nepieciešamā informācija t.sk. grozījumi ir iekļauta Liepājas valstspilsētas pašvaldības domes 2022. gada 22. decembra saistošajos noteikumos Nr.24 "Par Liepājas valstspilsētas pašvaldības budžetu 2023. gadam"1., 2. un 3. pielikumos. [↑](#footnote-ref-1)